Борис Младенов-Young
Каква коса!
Естествена коприна…

chitanka.info

Каква коса! — Естествена коприна.

Не съм видял такава до сега.

Достойна за главата на богиня,

възкръснала от древни времена.

Къдриците й сякаш бяло злато,

като вълни от буен водопад

се спускаха разкошно и богато,

танцуваха по голия й врат.

Случайно моя поглед проследила,

въздъхна тя и разговор поде:

„Естествена е, не съм я къдрила,

но всичко друго старостта ми взе —

сърце, зъби, слух, сън, очи и стави…

Единствено косата ми забрави!!!“

Сидни, Австралия — 2012 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.